ΕΝΗΜΕΡΩΣΗ ΓΙΑ ΤΗΡΗΣΗ ΑΡΧΕΙΟΥ

(Άρθρα 13/14 του Κανονισμού (ΕΕ) 2016/679 του Ευρωπαϊκού Κοινοβουλίου και του Συμβουλίου)

Με την παρούσα ανακοίνωση ενημερώνουμε τους συμμετέχοντες στο Εθνικό Συμβουλευτικό Όργανο για τις υποδομές αγοράς χρεογράφων και ενεχύρου, εφεξής ‘AMI-SeCo GR-NSG’ ότι τηρούμε αρχείο δεδομένων προσωπικού χαρακτήρα και επεξεργαζόμαστε τέτοια δεδομένα.

Σκοποί Επεξεργασίας και Νομική Βάση

Ο σκοποί επεξεργασίας των δεδομένων προσωπικού χαρακτήρα είναι η αποτελεσματική λειτουργία του Οργάνου ‘AMI-SeCo GR-NSG’. Η επεξεργασία είναι απαραίτητη για τους σκοπούς των εννόμων συμφερόντων που επιδιώκει η Τράπεζα της Ελλάδος ως μέλος του Ευρωσυστήματος (άρθρο 6 παρ. 1 (στ) ΓΚΠΔ).

Τα προσωπικά δεδομένα που συλλέγουμε και επεξεργαζόμαστε είναι δεδομένα που αφορούν σε ονοματεπώνυμο, τηλέφωνο εργασίας, διεύθυνση ηλεκτρονικού ταχυδρομείου εργασίας, τίτλο θέσης εργασίας.

Τα δεδομένα αυτά μπορούν να αποτελέσουν αντικείμενο επεξεργασίας με αυτοματοποιημένες ή/και μη αυτοματοποιημένες μεθόδους.

Αποδέκτες

Τα δεδομένα προσωπικού χαρακτήρα που τηρούνται από την Τράπεζα της Ελλάδος δεν θα γνωστοποιούνται ούτε θα διαβιβάζονται σε οποιοδήποτε τρίτο πρόσωπο. Με την επεξεργασία των προσωπικών δεδομένων που περιγράφονται πιο πάνω ασχολούνται μόνον αρμόδιοι υπάλληλοι της Τράπεζας της Ελλάδος, οι οποίοι έχουν ενημερωθεί δεόντως για τις νόμιμες υποχρεώσεις τους και την κρατούσα δεοντολογία.

Υπεύθυνος Επεξεργασίας

«ΤΡΑΠΕΖΑ ΤΗΣ ΕΛΛΑΔΟΣ», με έδρα στην Αθήνα (Ε. Βενιζέλου 21, ΤΚ 102 50), τηλ. 210-3201111.

Εκπρόσωπος Υπευθύνου Επεξεργασίας

Για θέματα επεξεργασίας προσωπικών δεδομένων που σχετίζονται με την τήρηση στοιχείων επικοινωνίας για το ‘AMI-SeCo GR-NSG’ από το Τμήμα Διαχείρισης Τίτλων με Λογιστική Μορφή της Τράπεζας της Ελλάδος,  μπορείτε να απευθύνεστε στην ηλεκτρονική διεύθυνση GR-AMISeCoNSG@bankofgreece.grκαι στον Υπεύθυνο Προστασίας Δεδομένων της Τράπεζας της Ελλάδος *(*e-mail: *dpo@bankofgreece.gr**).*

Χρόνος Αποθήκευσης Δεδομένων

Η Τράπεζα της Ελλάδος αποθηκεύει τα δεδομένα προσωπικού χαρακτήρα των συμμετεχόντων στις εργασίες του ‘AMI-SeCo GR-NSG’ για το χρονικό διάστημα της συμμετοχής τους σε αυτό και για ένα έτος μετά τη λήξη συμμετοχής τους.

Δικαιώματα υποκειμένων προσωπικών δεδομένων που τυγχάνουν επεξεργασίας

Σύμφωνα με την ισχύουσα νομοθεσία, το υποκείμενο των δεδομένων προσωπικού χαρακτήρα έχει δικαίωμα υποβολής αιτήματος στον υπεύθυνο επεξεργασίας για πρόσβαση και διόρθωση ή διαγραφή των δεδομένων προσωπικού χαρακτήρα ή περιορισμό της επεξεργασίας των δεδομένων που τον αφορούν ή δικαίωμα αντίταξης στην επεξεργασία ή ανάκλησης συγκατάθεσης, καθώς και δικαίωμα στη φορητότητα των δεδομένων προσωπικού χαρακτήρα που τον αφορούν. Το παραπάνω δικαιώματα ασκούνται με υποβολή έγγραφης αίτησης από το υποκείμενο, απευθυνόμενη προς την Τράπεζα της Ελλάδος και τον προαναφερθέντα εκπρόσωπό της, στην οποία θα αναγράφονται ευκρινώς και πλήρως τα στοιχεία του υποκειμένου.

Το υποκείμενο των δεδομένων έχει δικαίωμα υποβολής καταγγελίας στην Αρχή Προστασίας Δεδομένων Προσωπικού Χαρακτήρα.

Για οποιαδήποτε πληροφορία που αφορά στην επεξεργασία προσωπικών δεδομένων, καθώς και για την περίπτωση που το υποκείμενο επιθυμεί να ασκήσει τα ως άνω δικαιώματά του, σύμφωνα με τις προϋποθέσεις του νόμου, μπορεί να απευθύνεται στην Τράπεζα της Ελλάδος και συγκεκριμένα στο αρμόδιο Τμήμα Διαχείρισης Τίτλων με Λογιστική Μορφή της Τράπεζας της Ελλάδος (e-mail:*,* GR-AMISeCoNSG@bankofgreece.gr)